கே. என். நேரு

கே.என். நேரு (K.N. Nehru, பிறப்பு: நவம்பர் 9, 1952) புள்ளம்பாடியார் என்று தமிழக அரசியல் களத்தில் அழைக்கப்படுபவர். ஒரு தமிழக அரசியல்வாதியும், தமிழக அரசின் நகர்ப்புற வளர்ச்சித்துறை அமைச்சராகப் பதவியில் உள்ளவரும் ஆவார். திருச்சி மேற்கு தொகுதியின் சட்டமன்ற உறுப்பினரான இவர், திமுகவின் தலைமைக் கழக முதன்மை செயலாளராக உள்ளார்.

மு. கருணாநிதி மிகவும் நம்பிக்கை வைத்திருந்த அமைச்சராக கே.என். நேரு இருந்தார். கே.என். நேரு கடந்த 1989 முதல் 1991 வரை திமுக ஆட்சிக் காலத்தில் மின்சாரத்துறை, பால்வளத்துறை, செய்தித்துறை, தொழிலாளர் நலத்துறை ஆகிய துறைகளில் அமைச்சராகப் பணியாற்றினார். அதைத் தொடர்ந்து 1996 முதல் 2001 வரை திமுக ஆட்சியின்போது உணவுத் துறை மற்றும் கூட்டுறவுத் துறை அமைச்சராக இருந்து பின்னர் 2006 முதல் 2011 வரை போக்குவரத்துத்துறை அமைச்சராகப் பணியாற்றி வந்தார்.http://nammatrichyonline.com/exclusive-interview-k-n-neru-breaking-secret/ 2008 முதல் 2009 வரை இடைப்பட்ட காலத்தில் விவசாயத் துறை அமைச்சராக இருந்தார். 2021 தமிழ்நாடு சட்டமன்றத் தேர்தலுக்குப்பின் அமைந்த திமுக அமைச்சரவையில், 2021 மே 7 அன்று தமிழக நகர்ப்புற வளர்ச்சித்துறை (நகராட்சி நிர்வாகம், நகர்ப்பகுதி, குடிநீர் வழங்கல்) அமைச்சராகப் பதவியேற்றார்.தமிழ்நாட்டின் புதிய அமைச்சர்கள் யார், யார்? முழு விவரம், பிபிசி 2021 மே 6

நெய்க்குளம் கிராமத்தில் 9 நவம்பர் 1952-ஆம் ஆண்டு பிறந்தார்.http://www.knnehru.com/about-us.htm ஆரம்ப காலத்தில் 1986-ஆம் ஆண்டு தி.மு.க. சார்பில் புள்ளம்பாடி யூனியன் தலைவராக இருந்துள்ளார்.https://www.vikatan.com/anandavikatan/2010-jul-07/exclusive-/37458.html சென்னையில் உள்ள அண்ணா அறிவாலயம் போல்  திருச்சி  கலைஞர் அறிவாலயம்  பிரமாண்டமான முறையில் கட்டினர் கே.என். நேரு.http://www.dinamalar.com/Political_detail.asp?news_id=3677/ இவர் திமுகவின் உயர் மட்டக் குழுவில் உள்ளார்.https://tamil.oneindia.com/news/2009/01/23/tn-azhagiri-nominated-to-dmk-high-level-committee.html

 போட்டியிட்ட தேர்தல்கள் 
ஆண்டுதொகுதிமுடிவுவாக்கு சதவீதம்எதிர்க்கட்சி வேட்பாளர்எதிர்க்கட்சிஎதிர்க்கட்சி வேட்பாளர் வாக்கு சதவீதம்1989 இலால்குடி  45.95%   திருநாவுக்கரசு சாமி அதிமுக(ஜெ) 26.32% 1991 இலால்குடி  43.59%   லோகாம்பாள் காங்கிரஸ் 54.88% 1996 இலால்குடி  68.47%   லோகாம்பாள் காங்கிரஸ் 20.03% 2001 இலால்குடி  45.81%   எஸ்.எம் பாலன் அதிமுக 47.11% 2006 திருச்சிராப்பள்ளி-II  49.37%   மரியம் பிச்சை அதிமுக 38.28% 2011 திருச்சி மேற்கு  45.56%    மரியம் பிச்சை அதிமுக 50.21% 2011 (இடைத்தேர்தல்) திருச்சி மேற்கு  42.64%   மு. பரஞ்சோதி அதிமுக 54.16% 2016 திருச்சி மேற்கு  51.30%   ஆர். மனோகரன் அதிமுக 35.47% 2021 திருச்சி மேற்கு  67.02%   வி.பத்மநாதன் அதிமுக 32.98% 
அமலாக்க இயக்குனரக வழக்கு
அமலாக்க இயக்குனரகத்தின் விசாரணையில் தமிழ்நாடு நகராட்சி நிர்வாகத் துறையில் பணி நியமனங்களுக்கு லஞ்சம் பெற்ற விவகாரம் தொடர்பாகவும், டெண்டர் ஒதுக்கீட்டில் நடந்த முறைகேடுகள் தொடர்பாகவும் வழக்குப்பதிவு செய்யக் கூறி, அமலாக்கத் துறை சார்பில் தமிழ்நாடு காவல்துறை தலைவருக்கு ஏற்கனவே கடிதம் அனுப்பப்பட்டிருந்தது. ஆனால் இதற்கு தமிழ்நாடு காவல்துறை எவ்வித நடவடிக்கையும் எடுக்கவில்லை. இதனால் அமலாக்க இயக்குனரகம், கே. என். நேரு மீது குற்ற வழக்கு பதிவு செய்யக்கோரி சென்னை உயர் நீதிமன்றத்தில் முறையீடு செய்த வழக்கில், அமைச்சர் கே. என். நேரு மீது லஞ்ச ஒழிப்பு காவல்துறை வழக்கு பதிவு செய்ய தமிழ்நாடு காவல்துறை தலைவருக்கு சென்னை உயர் நீதிமன்றம் உத்தரவிட்டது.Madras HC orders registration of FIR on cash-for-jobs complaint in T.N. Minister K.N. Nehru’s Municipal Administration Department Court orders FIR in Rs 365-crore corruption involving Tamil Nadu civic departmentஆனால் இதற்கும் காவல்துறை எவ்வித நடவடிக்கை எடுக்கவில்லை. 

மாநிலங்களவை உறுப்பினர் மற்றும் வழக்கறிஞரான ஐ. எஸ். இன்பதுரை அமலாக்கத்துறையின் கடிதத்தின் அடிப்படையில் வழக்குப்பதிவு செய்ய உத்தரவிட வேண்டும் என  சென்னை உயர் நீதிமன்றத்தில் வழக்கு தாக்கல் செய்தார். இந்த வழக்கை  தலைமை நீதிபதி எம்.எம். ஸ்ரீவஸ்தவா மற்றும் நீதிபதி ஜி. அருள்முருகன் அமர்வு விசாரித்தது. நகராட்சி நிர்வாகத் துறை நியமன முறைகேடு, டெண்டர் முறைகேடு தொடர்பாக அமலாக்கத் துறை வழங்கிய ஆதாரங்களில் முகாந்திரம் உள்ளது என்பதால், அதன் அடிப்படையில் வழக்குப்பதிவு செய்ய லஞ்ச ஒழிப்பு துறைக்கு உத்தரவிட்டனர்.

மேலும் அமலாக்கத் துறை போதுமான ஆதாரங்களை சமர்ப்பித்துள்ளதால் ஆரம்பகட்ட விசாரணை நடத்த தேவையில்லை எனவும், அமலாக்கத் துறை அளித்த கடிதங்களில் போதுமான ஆதாரங்கள் உள்ளதால் வழக்குப்பதிவு செய்து விசாரித்து சட்டப்படி நடவடிக்கை எடுக்க வேண்டும் என சென்னை உயர்நீதி மன்றம் உத்தரவிட்டது.அமைச்சர் கே.என். நேரு மீது வழக்குப் பதிவு செய்ய உயர் நீதிமன்றம் உத்தரவு!

கே. என். நேரு மீது இலஞ்ச ஒழிப்பு காவல் துறை வழக்கு பதியாவிட்டால் நடுவண் புலனாய்வுச் செயலகம்|சிபிஐ]] விசாரணை கோருவோம் என  லஞ்ச ஒழிப்பு காவல்துறைக்கு வழக்கறிஞர் இன்பதுரை 20 பிப்ரவரி 2026 அன்று கடிதன் எழுதியுள்ளார்.நேரு மீது வழக்கு பதியாவிட்டால் சி.பி.ஐ., விசாரணை கோருவோம்: லஞ்ச ஒழிப்பு துறைக்கு அ.தி.மு.க., கடிதம்

 மேற்கோள்கள் 

 வெளி இணைப்புகள் 
 தமிழக அரசு இணையம்

பகுப்பு:வாழும் மக்கள்
பகுப்பு:1952 பிறப்புகள்
பகுப்பு:தமிழ்நாட்டு அமைச்சர்கள்
பகுப்பு:திருச்சி மாவட்ட மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:திருச்சிராப்பள்ளி அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்